CELEX: 62018TN0246
Language: sl
Date: 2018-04-16 00:00:00
Title: Zadeva T-246/18: Tožba, vložena 16. aprila 2018 – Moreno Pérez/Svet

201805250541897082018/C 200/612462018TC20020180611SL01SLINFO_JUDICIAL20180416484811Zadeva T-246/18: Tožba, vložena 16. aprila 2018 – Moreno Pérez/Svet
 ---documentbreak--- C2002018SL4810120180416SL0061481481Tožba, vložena 16. aprila 2018 – Moreno Pérez/Svet
   (Zadeva T-246/18)2018/C 200/61Jezik postopka: angleščina
      Stranki
   
   
      Tožeča stranka: Maikel José Moreno Pérez (Venezuela) (zastopnika: L. Giuliano in F. Di Gianni, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            Sklep Sveta (SZVP) 2018/90 z dne 22. januarja 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli in Izvedbeno uredbo Sveta (EU) 2018/88 z dne 22. januarja 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli razglasi za nična v delu, v katerem se nanašata na tožečo stranko; in
         
      
            —
         
         
            Svetu naloži plačilo stroškov postopka.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
            1.
         
         
            S prvim tožbenim razlogom tožeča stranka trdi, da je Svet kršil načelo dobrega upravljanja, njeno pravico do obrambe in učinkovitega sodnega varstva s tem, da ji v razumnem roku ni zagotovil dostopa do dokazov, na katerih naj bi temeljila njena uvrstitev na seznam.
         
      
            2.
         
         
            Z drugim tožbenim razlogom tožeča stranka trdi, da je Svet storil očitno napako pri presoji, ker ni dokazal, da je tožeča stranka kot predsednik in nekdanji podpredsednik venezuelskega vrhovnega sodišča podpirala in spodbujala vladne ukrepe in politike, ki ogrožajo demokracijo in pravno državo v Venezueli, in je odgovorna za dejanja in izjave, s katerimi je bila nasilno prevzeta oblast v nacionalni skupščini.